पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे के चक 33 एच के पास रेलवे के मेट से चाकू दिखाकर लूट की वारदात हुई। घटना की सूचना पाकर एक व्यक्ति को मौके पर पकड़ लिया गया वहीं दूसरे को पुलिस ने पीछा कर पकड़ा लेकिन दोनों आरोपी पुलिस को चकमा देकर फरार हो गए। कस्बे के वार्ड तेईस निवासी नरेश कुमार पंवार रेलवे में मेट है। वह धनूर से श्रीकरणपुर बाइक पर जा रहा था। गांव 33 एच के पास उसके मोबाइल की घंटी बजी तो उसने बाइक रोकी। इस दौरान उसके पास आए दो बाइक सवारों ने उससे गांव 28 एच का रास्ता पूछा।
जैसे ही नरेश ने हाथ से इशारा किया तो एक युवक ने उसकी कनपटी पर पिस्तौल तान दी और उसकी जेब से करीब सात-आठ सौ रुपए तथा मोबाइल छीन कर तथा उसकी बाइक की चाबी निकालकर भाग गए।
राहगीर से मोबाइल लेकर दी मकान मालिक को जानकारी
नरेश ने रास्ते से गुजर रहे एक व्यक्ति से मोबाइल लेकर घटना की सूचना अपने मकान मालिक विनोद कुमार बंसल उर्फ भोला को दी। भोला ने पुलिस को घटना के बारे में बताया तथा पुलिस और भोला अपने वाहन से घटना स्थल की ओर रवाना हुए।
बताए हुलिए के आधार पर भोला का सामना गांव सत्रह ओबी के पास आरोपियों से हो गया। भोला ने आरोपियों को रास्ते में रुकवाया और हाथापाई की मोबाइल छीन लिया। इस दौरान एक युवक खेतों की ओर भाग गया जबकि अन्य युवक को मौके पर पहुंची पुलिस ने जीप में बैठा लिया। वहीं खेतों की ओर भागे अन्य युवक को भी पुलिस ने धर दबोचा तथा उससे रिवॉल्वर छीन लिया।
लापरवाही से भागे आरोपी
आरोपी पुलिस की गिरफ्त में तो आ गए लेकिन यहां पुलिस की बड़ी चूक सामने आई और दोनों आरोपी खेतों की ओर भाग गए। पुलिस ने मौके से नरेश का मोबाइल, दोनों आरोपियों के मौके पर छूटे मोबाइल तथा बाइक कब्जे में ले लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn